Diari Oficial de la Generalitat Valenciana


Sumari del DOGV 9646, del 24-07-2023 (2023/8235)

Extracte de la Resolució de la Conselleria de Política Territorial, Obres Públiques i Mobilitat, de concessió de la subvenció nominativa a favor de la Universitat Politècnica de València per al foment de la investigació i del coneixement i la difusió de temàtiques relacionades amb el transport, la logística, la mobilitat i les obres públiques, a través de la Càtedra Transport i Societat, per a l'any 2023.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9646

Data del DOGV
:   24-07-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/8235


Data del document
:   07-07-2023

Organisme emissor
:   Conselleria de Política Territorial, Obres Públiques i Mobilitat

Tipus de document
:   Extracte

Descriptors 

:   * Conselleria de Política Territorial, Obres Públiques i Mobilitat
    * ajuda pública

Extracte de la Resolució de la Conselleria de Política Territorial, Obres Públiques i Mobilitat, de concessió de la subvenció nominativa a favor de la Universitat Politècnica de València per al foment de la investigació i del coneixement i la difusió de temàtiques relacionades amb el transport, la logística, la mobilitat i les obres públiques, a través de la Càtedra Transport i Societat, per a l'any 2023. [2023/8235]  
  
   
BDNS (identif.): 681054.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/681054)  
  
Vist que la Conselleria de Política Territorial, Obres Públiques i Mobilitat té les competències en matèria de vertebració del territori, paisatge, transports, ports, aeroports i obres públiques assignades mitjançant el Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries i les seues atribucions.  
Vist que la Universitat Politècnica de València és una entitat de dret públic que exerceix activitats de formació, investigació i transferència de coneixements per a la innovació i la modernització de l'entorn socioeconòmic, i que a través de la Càtedra Transport i Societat col·labora amb la Conselleria en el desenvolupament d'aquesta mena d'iniciatives realitzant treballs de recerca i de difusió relacionats amb el transport, la logística, la mobilitat i les obres públiques.  
  
Havent transcorregut el termini de vigència del conveni marc de col·laboració que estipulava la subscripció de convenis i acords singulars per a la gestió de les aportacions econòmiques destinades a finançar les activitats de la Càtedra i amb l'objectiu de continuar fomentant la investigació i el coneixement en matèries relacionades amb transport i la mobilitat, es proposa dictar una resolució de la concessió d'una subvenció nominativa, a l'empara dels articles 22.2 i 28 de la Llei 38/2003, de 17 de novembre, general de subvencions, i de l'article 168.1 A) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
De conformitat, amb la Llei orgànica 4/2007, de 12 d'abril, d'universitats, la Llei 14/2011, de la ciència, la tecnologia i la innovació, i de la Llei 4/2007, de 9 de febrer, de coordinació del sistema universitari valencià.  
En conseqüència, vista la proposta de Resolució de la directora general d'Obres Públiques, Transport i Mobilitat Sostenible, de 29 de maig de 2023, i de conformitat amb la Llei 5/1983, de 30 de desembre, del Consell, l'article 160.4 d) de la Llei 1/2015, en relació amb l'article 28 de la Llei 5/1983, i el Decret 177/2020, de 30 d'octubre, del Consell, d'aprovació del Reglament orgànic i funcional de la Conselleria de Política Territorial, Obres Públiques i Mobilitat, resolc:  
  
  
Primer. Objecte i finalitat  
La concessió de la subvenció té per objecte el foment de la investigació i del coneixement i la difusió de temàtiques relacionades amb el transport, la logística, la mobilitat i les obres públiques, a través de la Càtedra Transport i Societat, per a l'any 2023.  
  
Segon. Entitat beneficiària  
Es concedeix una subvenció nominativa a favor de la Universitat Politècnica de València, amb CIF V4494205B, creada amb rang d'universitat en virtut del Decret 495/1971, d'11 de març (BOE 26.03.1971), amb seu en el camí de Vera, s/n, de València, per import de 100.000,00 euros a càrrec de l'aplicació pressupostària 44.72.28.757.78, capítol 4, línia S8838000, del pressupost de la Generalitat per a l'exercici 2023.  
  
Tercer. Activitat subvencionada  
La subvenció es destinarà a finançar les activitats desenvolupades per la Càtedra Transport i Societat, definides en el programa elaborat a aquest efecte per l'entitat beneficiària i aprovat per la Direcció General d'Obres Públiques, Transport i Mobilitat Sostenible, òrgan gestor de la subvenció, entre les quals necessàriament es trobaran:  
1. Activitats d'investigació sobre temàtiques relacionades amb el transport, la logística, la mobilitat i les obres públiques, com ara estudis i treballs tècnics, exposicions i publicacions.  
2. Activitats d'estudi i de difusió de les temàtiques relacionades amb el transport, la logística, la mobilitat i les obres públiques.  
3. Activitats diverses com ara, per exemple, congressos, jornades públiques, conferències, seminaris, cursos, activitats de formació i d'extensió universitària, així com altres activitats culturals que s'acorden amb posterioritat, relacionades amb les temàtiques de la Càtedra i la Conselleria.  
4. La divulgació, mitjançant la tecnologia de la informació, de les activitats de la Càtedra i la Conselleria i de les temàtiques concretes relacionades amb aquestes, així com la publicació dels escrits que per la seua naturalesa i contingut puguen resultar d'interés.  
Tenint en compte el caràcter de les càtedres universitàries, els drets de propietat intel·lectual seran propietat de l'entitat beneficiària sense perjudici del que s'indica en el Reial decret legislatiu 1/1996, de 12 d'abril, pel qual s'aprova el text refós de la llei de propietat intel·lectual, en el qual es recull el dret moral o personal de l'autor o autora com un dret irrenunciable i inalienable.  
En totes les activitats haurà de fer-se constar que s'han realitzat en el si de la Càtedra Transport i Societat, i hauran d'apareixen els logotips de la Universitat Politècnica de València i de la Conselleria de Política Territorial, Obres Públiques i Mobilitat.  
  
Quart. Justificació i pagament de la subvenció  
El pagament anual de la subvenció s'efectuarà una vegada presentada la justificació documental suficient i adequada a l'efectiva aplicació dels fons subvencionats, que haurà de presentar-se, en tot cas, abans del 10 de desembre de 2023, incloent-hi una memòria de les activitats realitzades que han sigut finançades amb la subvenció i dels resultats obtinguts, una memòria econòmica justificativa del cost de les activitats realitzades, i la certificació acreditativa dels pagaments efectuats al personal i becaris, una còpia de transferències bancàries o llista de nòmines, inclosa la Seguretat Social i les retencions fiscals, tenint en compte que els pagaments de cotitzacions a la Seguretat Social i les nòmines corresponents al mes de desembre s'hauran d'acreditar mitjançant certificat emés per la persona responsable, sense perjudici de la presentació de l'acreditació del pagament efectiu quan aquest s'haja produït, tot això de conformitat amb el que s'estableix en l'article 30 de la Llei 38/2003, de 17 de novembre, general de subvencions, i també en els articles 169 i 171 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Les despeses s'hauran de justificar mitjançant factures i altres documents de valor probatori equivalent amb validesa en el tràfic jurídic mercantil o amb eficàcia administrativa, en els termes establits reglamentàriament.  
L'acreditació de les despeses també podrà efectuar-se mitjançant factures electròniques, sempre que complisquen els requisits exigits per a la seua acceptació en l'àmbit tributari.  
En relació amb el que s'estableix en l'article 30.3 de la Llei 38/2003 sobre el control de la concurrència de subvencions, els justificants de despesa presentats hauran d'incloure un estampillat on conste la Universitat i Càtedra, així com la llegenda: «Finançat per la Conselleria de Política Territorial, Obres Públiques i Mobilitat. Generalitat Valenciana».  
  
Cinqué. Despeses subvencionables  
Són despeses subvencionables les despeses específiques d'execució de l'objecte de la subvenció realitzats l'any 2023, entre les quals s'inclouen les corresponents al personal i becaris de la Càtedra, dedicats a labors d'investigació o no, estudis i treballs previs per a la preparació d'exposicions i publicacions, elaboració i man-teniment de pàgines webs, les col·laboracions necessàries per a donar compliment a la finalitat d'aquest acord de cooperació, despeses de viatges i dietes del personal, dotació del premi d'investigació, missatgeria i correus, lloguer i manteniment de material informàtic i tecnològic necessari per a dur a terme les labors d'investigació i de fotocopiat, cost de les còpies i altres despeses d'operacions corrents generades per a l'execució de les activitats previstes en el programa de les activitats a desenvolupar aprovat per l'òrgan gestor de la subvenció.  
  
No es considera subvencionable l'Impost sobre el Valor Afegit (IVA) d'acord amb el que es disposa en l'article 31 de la Llei 38/2003, de 17 de novembre, general de subvencions.  
Quan l'import de la despesa subvencionable supere les quanties establides en la Llei 9/2017, de 8 de novembre, de contractes del sector públic, per al contracte menor, s'estarà al que s'estableix en l'article 31.3 de la Llei 38/2003, de 17 de novembre, general de subvencions.  
  
  
Sisé. Règim de reintegrament de la subvenció  
En el supòsit d'incompliment de l'obligació de justificació o d'alteració de la finalitat per a la qual va ser concedida la subvenció, s'exigirà el reintegrament de les quantitats indegudament percebudes, sense perjudici dels altres efectes jurídics, previstos en els articles 37 i següents de la Llei 38/2003, de 17 de novembre, general de subvencions.  
  
  
Seté. Subcontractació  
En relació amb el que estableixen els apartats 2 i 3 de l'article 29 de la Llei 38/2003, de 17 de novembre, general de subvencions, l'import màxim que l'entitat beneficiària podrà subcontractar es fixa en un percentatge del 60 per cent, per la qual cosa no excedirà de 60.000 euros.  
  
Huité. Obligacions de l'entitat beneficiària  
L'entitat beneficiària ha d'estar al corrent de les obligacions tributàries amb l'Estat i la Generalitat Valenciana i també amb els pagaments a la Tresoreria de la Seguretat Social, a l'efecte de l'article 171.1 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
Així mateix, la beneficiària presentarà, abans del pagament i prèvia sol·licitud de la Conselleria, la declaració de no estar sotmés a les prohibicions per a obtindre aquesta condició establides en l'article 13 de la Llei 38/2003, de 17 de novembre, general de subvencions.  
A més, la beneficiària haurà de donar l'adequada publicitat del caràcter públic del finançament de programes, activitats, inversions o actuacions que siguen objecte de subvenció en virtut de l'article 18 de la Llei 38/2003, de 17 de novembre, general de subvencions, i són mitjans de publicitat adequats la difusió de les actuacions i dels resultats de les investigacions en la pàgina web de l'entitat beneficiària amb el logo de la Conselleria o qualsevol altre mitjà que l'entitat considere convenient a tal fi.  
D'acord amb l'article 5 de la Llei 1/2022, de 13 d'abril, de transparència i bon govern de la Comunitat Valenciana, l'entitat beneficiària està subjecta al deure de subministrar a la Conselleria, amb el requeriment previ, tota la informació necessària per al compliment de les obligacions previstes en aquesta llei.  
  
Nové. Exclusió de l'àmbit de l'article 107.1 del TFUE  
Aquesta subvenció nominativa queda exclosa de l'àmbit de l'article 107.1 del Tractat de Funcionament de la Unió Europea, als efectes previstos en el Decret 128/2017, de 29 de setembre, del Consell, pel qual es regula el procediment de notificació i la comunicació a la Comissió Europea dels projectes de la Generalitat dirigits a establir, concedir o modificar ajudes públiques, ja que a aquesta ajuda no s'aplica el principi d'incompatibilitat amb el mercat comú per no afavorir cap empresa ni falsejar la competència, perquè els seus destinataris no realitzen activitat econòmica.  
  
Deu. Règim de compatibilitat  
Aquesta subvenció nominativa és compatible amb altres subvencions, ajudes, ingressos o recursos procedents de qualssevol administracions o ens públics o privats, nacionals, de la Unió Europea o d'organismes internacionals que perseguis-quen la mateixa finalitat, sempre que el conjunt total de les ajudes rebudes no supere el cost de les activitats subvencionades, i en aquest cas es procedirà a la minoració de l'ajuda concedida, en la proporció corresponent.  
  
Onze. Tractament de dades de caràcter personal  
La gestió de l'ajuda prevista en la present resolució comporta que per part de l'entitat beneficiària es realitze el tractament de dades de caràcter personal, i caldrà complir les mesures i garanties regulades en la normativa en matèria de protecció de dades, especialment el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i en la Llei, de 5 de desembre, de protecció de dades personals i garantia dels drets digitals. La informació que poguera facilitar-se a les persones interessades en relació amb les seues dades de caràcter personal s'adequarà al que estableixen els articles 13 i 14 del Reglament (UE) 2016/679 i l'article 11 de la Llei orgànica 3/2018, de 5 de desembre.  
  
  
Aquesta resolució posa fi a la via administrativa, i es podrà interposar recurs contenciós administratiu en el termini de dos mesos, comptadors des de l'endemà de la seua notificació, davant la sala contenciosa administrativa del Tribunal Superior de Justícia de la Comunitat Valenciana, d'acord amb el que estableixen els articles 10.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o recurs potestatiu de reposició davant el mateix òrgan que va dictar l'acte, en el termini d'un mes, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que puga interposar-se qualsevol altre recurs dels previstos en la legislació vigent.  
  
València, 7 de juliol de 2023.- La consellera de Política Territorial, Obres Públiques i Mobilitat: Rebeca Torró Soler.